

**VEĽKÝ OLYMPIJSKÝ KVÍZ**

**4. kolo**

**PARALYMPIÁDA**



**Prečo sa používajú výrazy paralympiáda a paralympijský namiesto paraolympiáda a paraolympijský?**

Z jazykového hľadiska je správne utvorené pomenovanie paraolympiáda. Je to zložené slovo, ktorého prvá časť para- má význam „vedľa, (po)pri, spolu“. Slovo paraolympiáda má teda význam „športové hry uskutočňované popri olympiáde, resp. spolu s ňou“. Odvodené prídavné meno je paraolympijský a pomenovanie športovca, ktorý sa zúčastňuje na paraolympiáde,je paraolympionik. Takéto podoby sa používali pôvodne na Slovensku v súvislosti s olympiádou zdravotne postihnutých športovcov a takto sú zachytené aj v platných príručkách spisovnej slovenčiny – v Pravidlách slovenského pravopisu a v Krátkom slovníku slovenského jazyka.

           Podoby paralympiáda a paralympionik sa začali používať po premenovaní národných paraolympijských výborov na paralympijské. Premenovanie malo mimojazykové dôvody, ktoré súviseli podľa našich informácií s požiadavkou Olympijského zväzu na výhradné právo používať slová olympiáda, olympijský iba v súvislosti s olympijskými hrami. V súčasnosti máme na Slovensku Slovenský paralympijský výbor a od jeho názvu sa odvíja aj pomenovanie paralympionik a paralympiáda. Podobne to funguje aj v iných štátoch, hoci niektoré si zachovali názvy s o. Myslíme si, že takýto komerčný prístup k pomenovaniu olympiáda, ktorý viedol k „spotvoreniu“ pomenovania podujatia pre hendikepovaných športovcov, si naši paraolympionici nezaslúžia. So zreteľom na súčasný stav v jazykovej praxi však možno v ďalších slovníkových spracovaniach očakávať zachytenie oboch podôb – paraolympiáda i paralympiáda – asi tak, ako je to v Slovníku cudzích slov (2005): „paraolympiáda, oficiálne paralympiáda – medzinárodná športová súťaž zdravotne postihnutých (hendikepovaných) športovcov, ktorá sa uskutočňuje paralelne s olympijskými hrami (spravidla v príslušnom meste alebo štáte)“.  Podobne je to aj pri prídavnom mene paraolympijský (oficiálne paralympijský) a pri názve osoby paraolympionik (oficiálne paralympionik).

**Paralympijské hry** (v minulosti **Paraolympijské hry**) je viac[športová](https://sk.wikipedia.org/wiki/%C5%A0port) udalosť určená pre športovcov s trvalým -telesným, mentálnym a senzorickým zdravotným postihnutím. Týka sa športovcov so zdravotným postihnutím pohybu, amputáciami, oslepnutím a s mozgovou obrnou. Paralympijské hry sa konajú raz za ...............**( uveď počet rokov )** roky vždy po [olympijských hrách](https://sk.wikipedia.org/wiki/Olympijsk%C3%A9_hry_(modern%C3%A9)) a riadi ich Medzinárodný paralympijský výbor. Na Slovensku zastrešuje aktivity súvisiace s nomináciou na paralympiádu .................................................... **(uveď názov organizácie )**

Paraolympijské hry sa niekedy zamieňajú so Svetovými hrami špeciálnych olympiád, ktoré sú však určené pre ľudí s duševným postihnutím. Rekord v počte získaných medailí na paraolympiádach drží ............................. **( uveď meno a priezvisko )** z Nórska, ktorá na zimných paralympijských hrách 1988, 1992, 1994 a 2002 získala v [severskom lyžovaní](https://sk.wikipedia.org/w/index.php?title=Seversk%C3%A9_ly%C5%BEovanie&action=edit&redlink=1) dohromady ................. medailí,**( uveď počet medailí )** z ktorých 17 bolo zlatých.

### Letné športy

V súčasnosti sa na letných paralympijských hrách vyskytujú tieto športy:

* Lukostreľba
* Atletika
* Boccia
* Cyklistika
* Paradrezúra
* Futbal (5-a-side)
* Futbal (7-a-side)
* Goalball
* Džudo
* Vzpieranie
* Veslovanie
* Vodná turistika
* Streľba
* Plávanie
* Stolný tenis
* Volejbal
* Basketbal (vozičkári)
* Šerm (vozičkári)
* Ragby (vozičkári)
* Tenis (vozičkári)

### Zimné športy

V súčasnosti sa na zimných paralympijských hrách vyskytujú tieto športy:

* Alpské lyžovanie
* Hokej
* Severské lyžovanie
  + Biatlon
  + Beh na lyžiach
* Curling (vozičkári)

 **( uveď šport a celé meno športovca )**

 **( uveď šport a celé meno športovca )**

  **( uveď šport a celé meno športovca )**

Poslaním **Slovenského paralympijského výboru** je podporovať integráciu športu občanov so zdravotným znevýhodnením do celonárodného a medzinárodného športového hnutia a zároveň chrániť jeho identitu:

„Podporujeme vzdelávacie a rehabilitačné programy, výskum a snažíme sa o rozšírenie možností športovania pre občanov so zdravotným znevýhodnením, najmä mládeže. Realizujeme projekty a programy pre rozvoj paralympijského športu a zabezpečujeme dôstojnú športovú reprezentáciu SR na paralympijských hrách (špecifické úlohy pri príprave)  a iných podujatiach organizovaných Medzinárodným paralympijským výborom.“

Dlhodobé vytváranie podmienok na reprezentáciu našich úspešných športovcov, pre ktorých šport znamená nielen zisk cenných umiestnení a medailí, ale aj spoločenskú akceptáciu a uznanie. Mnohí títo športovci sa stávajú vzormi pre ostatných, nielen po športovej , ale hlavne po ľudskej stránke. Ich pozitívne vnímanie spoločnosťou dáva predpoklady na športový rast ďalších potencionálnych zdravotne znevýhodnených občanov.

**Slovenský paralympijský výbor (SPV)** je občianske združenie, ktoré riadi paralympijské hnutie na Slovensku. SPV je členskou organizáciou Medzinárodného paralympijského výboru (MPV) –od .....................................**( uveď celý dátum-deň mesiac, rok )** a Európskeho paralympijského výboru (EPV).

Združenie vzniklo iniciatívou Slovenského zväzu telesne postihnutých športovcov, Sekcie nevidiacich a slabozrakých športovcov Slovenska, Slovenského zväzu športovcov s mentálnym postihnutím a Slovenského zväzu nepočujúcich športovcov. Organizácia reprezentuje viacero športov a športovcov s rôznymi druhmi postihnutia.

Medzi letné paralympijské športy na Slovensku patria: atletika, basketbal, boccia, cyklistika, futbal, goalball, jazdectvo, lukostreľba, plávanie, stolný tenis, streľba, tenis, volejbal stojacich a vzpieranie. **( Ktorý z vymenovaných športov založil Rakúšan Hanze Lorenzena a Nemec Setta Reindlea ?)**............................Bežecké a zjazdové lyžovanie, biatlon a curling patria pod zimné paralympijské športy. Zatiaľ bez zastúpenia sú na Slovensku tieto paralympijské športy: volejbal v sede, šerm, ragby, jachting, džudo, ľadový hokej na sánkach, rýchlokorčuľovanie na sánkach a snowboard.

Od roku 1994 do roku 2010 získali slovenskí športovci na 9 paralympijských hrách celkom ............. medailí, **( uveď počet medailí )** z toho 18 zlatých.

**Slovenský paralympijský výbor (SPV)** vznikol ..................................**( Uveď celý dátum )** Želaním športových zväzov zdravotne postihnutých športovcov (Slovenského zväzu telesne postihnutých športovcov, Sekcie nevidiacich a slabozrakých športovcov Slovenska, Slovenského zväzu športovcov s mentálnym postihnutím a Slovenského zväzu nepočujúcich športovcov) bolo vytvoriť spoločnú športovú organizáciu, ktorá by ich zastupovala na domácom i medzinárodnom športovom poli a v športovej diplomacii.[www.spv.sk](http://www.spv.sk/)

Meno a priezvisko lúštiteľa: ................................................

Škola (presná adresa): .........................................................

Kontakt (e mail)....................................................................

**Organizačné pokyny:**

Veľký olympijský kvíz potrvá počas celého školského roka 2021/2022.

Odpovede 4. kola zasielajte **do 15. mája 2022.**

Stredné školy odpovede posielať na mail  : [janulkasz@gmail.com](mailto:janulkasz@gmail.com)

Základné školy odpovede posielať na mail : [ivetakrizova14@gmail.com](mailto:ivetakrizova14@gmail.com)

Zo správnych odpovedí odmeníme 10 správnych odpovedí, ktorým zašleme olympijské suveníry.

*Dôležité upozornenie:*

Po uzatvorení všetkých kôl vyžrebujeme ešte 10 zo všetkých súťažiacich a 3 najaktívnejšie školy.